Ako vybrať prebiotiká: Rady pre tehotné ženy a ich partnerov
Dobrý deň prajem,

lekárka mi odporučila začať užívať namiesto probiotík prebiotiká, avšak netuším, na základe akého kľúča mám prebiotiká vybrať (najlepšie pre mňa ako tehotnú aj pre manžela, nejaké širokospektrálnejšie prípadne?). Vďaka za odpoveď.
Dobrý deň,
ďakujeme za prejavenú dôveru.
Probiotiká sú živé mikroorganizmy, ktoré môžu pomôcť vášmu črevnému mikrobiómu dostať sa opäť do rovnováhy. Okrem probiotík môžete na podporu vášho mikrobiómu využiť aj prebiotiká. Sú to neživé, nestráviteľné zložky potravín, ktoré slúžia ako potrava pre črevné baktérie. Ide v podstate o vlákninu a ďalšie zložky potravy, ako napríklad flavonoidy, oligosacharidy materského mlieka a podobne, ktoré slúžia ako krmivo pre „dobré“ baktérie vo vašom mikrobióme. Tieto zložky sú pre tráviaci trakt nestráviteľné, čo znamená, že cez žalúdok len prejdú, až sa nakoniec dostanú do čriev, kde sa stanú potravou pre probiotické baktérie. Celkovo podporujú rozmnožovanie probiotických baktérií, posilňujú črevnú stenu, zmierňujú tráviace ťažkosti.
Zdrojom prebiotík môže byť napríklad cesnak, cibula, ovos, jačmeň, pór a iné. Medzi prírodné prebiotiká patrí inulín, ale osvedčené sú aj syntetické prebiotické oligosacharidy a ich deriváty, ktoré sú prirodzeným veľmi podobné. Zdrojom vlákniny je napríklad aj
Psyllium
. Tento prípravok je rozpustná vláknina získaná z obalov semien skorocelu vajcovitého (Plantago ovata).Avšak užívanie počas tehotenstva je po konzultácii s lekárom.
Medzi probiotiká s obsahom prebiotík, ktoré sú vhodné i v tehotenstve patria Laktobacily "10" premium. Ich užívanie je vhodné pre deti od 3 rokov v dávke 1 - 2 kapsuly denne. Obsah kapsuly môže byť rozmiešaný v studenom jedle či nápoji.
Prajem pekný zvyšok dňa.
S pozdravom,
PharmDr. Anna Pacalajová